รัฐบาลไทย-ข่าวทำเนียบรัฐบาล-พม. จับมือรัฐสภา และภาคีเครือข่าย เร่งช่วยเหลือผู้ประสบอุทกภัยในพื้นที่ อ.จตุรัส จ.ชัยภูมิ
วันอาทิตย์ที่ 3 ตุลาคม 2564
พม. จับมือรัฐสภา และภาคีเครือข่าย เร่งช่วยเหลือผู้ประสบอุทกภัยในพื้นที่ อ.จตุรัส จ.ชัยภูมิ
พม. จับมือรัฐสภา และภาคีเครือข่าย เร่งช่วยเหลือผู้ประสบอุทกภัยในพื้นที่ อ.จตุรัส จ.ชัยภูมิ
วันที่ 1 ต.ค. 64เวลา 14.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)และ ดร.อิสระ เสรีวัฒนวุฒิ สมาชิกสภาผู้แทนราษฎร ในฐานะผู้แทนรัฐสภา พร้อมคณะผู้บริหารกระทรวง พม. ลงพื้นที่ ณ องค์การบริหารส่วนตําบลกุดน้ําใส อําเภอจัตุรัส จังหวัดชัยภูมิ เพื่อเยี่ยมประชาชนผู้ประสบอุทกภัย พร้อมทั้งมอบถุงยังชีพ จํานวน 270 ถุงจากนั้น เดินทางไปลงพื้นที่เยี่ยมบ้านกลุ่มเปราะบางที่มีเด็ก ผู้สูงอายุ และคนพิการ จํานวน 10 ครอบครัวที่ผู้ประสบอุทกภัย พร้อมทั้งมอบถุงยังชีพและเงินสงเคราะห์ครอบครัวๆ ละ 2,000 บาท ทั้งนี้ มีนายราชันย์ ซุ้นหั้ว รองผู้ว่าราชการจังหวัดชัยภูมินางเบญจพรรณธรรมโชติ รองปลัดองค์การบริหารส่วนตําบลกุดน้ําใสผู้อํานวยการสํานักงานส่งเสริมและสนับสนุนวิชาการ 4พัฒนาสังคมและความมั่นคงของมนุษย์จังหวัดชัยภูมิ ทีม One Home พม. จังหวัดชัยภูมิ ผู้แทนหน่วยงานที่เกี่ยวข้อง และอาสาสมัครพัฒนาสังคมและความมั่นคงของมนุษย์ (อพม.) รวมทั้ง นายเทวัญ ลิปตพัลลภ อดีตรัฐมนตรีประจําสํานักนายกรัฐมนตรีไทย และคณะนักศึกษา ปปร. รุ่นที่ 24 ลงพื้นที่บูรณาการให้ความช่วยเหลือร่วมกัน
นางพัชรีกล่าวว่า วันนี้ มีหลายหน่วยงานร่วมกันลงพื้นที่ช่วยเหลือพี่น้องประชาชนที่ประสบภัยน้ําท่วม กระทรวง พม. ในฐานะภาครัฐ มีพัฒนาสังคมและความมั่นคงของมนุษย์จังหวัดชัยภูมิ (พมจ.ชัยภูมิ) คอยช่วยเหลือทุกท่านหลังจากที่เราเดินทางกลับแล้ว ซึ่งอยู่ประจําที่จังหวัดชัยภูมิ และวันนี้จะเห็นว่าเราได้ผนึกกําลังทั้งภาครัฐและภาคเอกชน ที่ผ่านมา นายชวน หลีกภัย ประธานรัฐสภา และตน ได้เดินทางไปเยี่ยมพี่น้องประชาชนมาแล้ว 65 จังหวัดทั่วประเทศ เมื่อทราบว่าจังหวัดชัยภูมิประสบภัยน้ําท่วมใหญ่ จึงมีความเป็นห่วงพี่น้องประชาชน และได้เดินทางมาลงพื้นที่เพื่อดูว่าน้ําท่วมมากเพียงใด พร้อมทั้งนําความช่วยเหลือต่างๆ มาให้ และในสัปดาห์หน้า จะมีแผนลงพื้นที่เยี่ยมจังหวัดอื่นที่ประสบภัยน้ําท่วม เพื่อให้กําลังใจและความช่วยเหลือว่ามีความเดือดร้อนอะไรบ้าง โดยวันนี้เราได้นําถุงยังชีพมามอบให้ เพื่อเป็นการช่วยเหลือในเบื้องต้นหากท่านยังประสบปัญหาต่างๆ ทั้งเรื่องที่อยู่อาศับ ความเป็นอยู่ และอาชีพรายได้ ท่านสามารถโทรไปที่สายด่วน พม. โทร. 1300 บริการ 24 ชั่วโมง กระทรวง พม. พร้อมให้ความช่วยเหลือร่วมกับผู้ว่าราชการจังหวัดชัยภูมิและนายอําเภอ โดยจะร่วมมือกันดูแลพี่น้องประชาชนทุกท่านเราจะสู้ทั้งวิกฤตน้ําท่วมและโควิด-19 ไปด้วยกัน
นางพัชรีกล่าวเพิ่มเติมว่า สําหรับพื้นที่ตําบลกุดน้ําใส อําเภอจตุรัส ซึ่งได้รับผลกระทบจากอุทกภัย มีพื้นที่ 93 ตารางกิโลเมตร หรือประมาณ 58,125 ไร่ เป็นที่ราบลุ่ม มีการปกครองแบ่งออกเป็น 14 หมู่บ้าน มีประชากร 7,779 คน จํานวน 3,154 ครัวเรือน ส่วนใหญ่ประกอบอาชีพเกษตรกรรม ได้รับผลกระทบจากอิทธิพลของพายุโซนร้อนเตี้ยนหมู่ ทําให้เกิดสถานการณ์อุทกภัยในพื้นที่ต่างๆ ของตําบลกุดน้ําใส โดยระดับน้ําไหลมาจากเขื่อนลําคันฉู ห้วยทราย ห้วยลําอิน ห้วยทองหลาง ทําให้มีระดับสูงขึ้นอย่างรวดเร็ว ส่งผลให้น้ําท่วมพื้นที่ทั้ง 14 หมู่บ้าน ตั้งแต่วันที่ 25 กันยายน 2564 เป็นต้นมาประชาชนได้รับความเดือดร้อนจํานวนมาก ประมาณ 300 ครัวเรือน ทั้งนี้ องค์การบริหารส่วนตําบลกุดน้ําใสได้เร่งดําเนินการช่วยเหลือ ดังนี้ 1. อพยพประชาชนไปอยู่ในจุดที่ปลอดภัย พร้อมทั้งจัดอาหาร ถุงยังชีพ และประกอบอาหารเลี้ยงแก่ประชาชนผู้อพยพและผู้ประสบอุทกภัย 2. ระดมการกู้ภัย โดยได้รับการสนับสนุนความช่วยเหลือต่างๆ จากทั้งทางภาครัฐ ภาคเอกชน และอาสาสมัครต่างๆ และ 3. แจกถุงยังชีพให้ประชาชนผู้ประสบอุทกภัย จํานวน 100 ชุ